**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene zákona č. 296/2012 Z. z. o Európskom mechanizme pre stabilitu a o doplnení niektorých zákonov**

**Čl. I**

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z. a zákona č. 236/2012 Z. z. sa dopĺňa takto:

V § 45 ods. 2 sa za slovami „(ďalej len „výbor pre európske záležitosti“)“ vkladá čiarka a dopĺňajú slová „Výbor Národnej rady Slovenskej republiky pre záležitosti Európskeho mechanizmu pre stabilitu (ďalej len „výbor pre záležitosti Európskeho mechanizmu pre stabilitu“)“.

Za § 58b sa vkladá § 58c, ktorý znie:

„§ 58c

Výbor pre záležitosti Európskeho mechanizmu pre stabilitu

(1) Národná rada volí predsedu výboru a členov výboru pre záležitosti Európskeho mechanizmu pre stabilitu na základe princípu pomerného zastúpenia politických strán a politických hnutí, za ktoré boli poslanci zvolení do národnej rady v príslušnom volebnom období.

(2) Výbor pre záležitosti Európskeho mechanizmu pre stabilitu schvaľuje stanoviská k hlasovaniam zástupcu Slovenskej republiky v orgánoch Európskeho mechanizmu pre stabilitu týkajúce sa

a) výzvy na úhradu akcií splatných na vyzvanie,47f)

b) zmeny podmienok, ktoré sa vzťahujú na výzvy na úhradu príspevkov podľa písmena a),47g)

c) prijatia rozhodnutia o udelení finančnej pomoci dotknutému členovi Európskeho mechanizmu pre stabilitu vrátane schválenia Memoranda o porozumení a vhodného systému varovania,47h)

d) rozhodnutia o vytvorení dodatočných nástrojov bez zmeny celkového objemu financovania existujúcej finančnej pomoci, ako aj rozhodnutia o podstatných zmenách podmienok finančnej pomoci,

e) iných skutočností, ktoré majú vplyv na plnenie záväzkov Slovenskej republiky vyplývajúcich z členstva v Európskom mechanizme pre stabilitu.

(3) Rokovanie výboru pre záležitosti Európskeho mechanizmu pre stabilitu zvoláva predseda výboru alebo podpredseda výboru podľa potreby. Rokovania výboru pre záležitosti Európskeho mechanizmu pre stabilitu sú neverejné, zúčastňujú sa na ňom členovia výboru a ďalšie osoby len so súhlasom výboru. Predseda národnej rady má právo zúčastniť sa na rokovaní výboru pre záležitosti Európskeho mechanizmu pre stabilitu. Ostatné ustanovenia tohto zákona sa na rokovanie výboru pre záležitosti Európskeho mechanizmu pre stabilitu vzťahujú primerane.

(4) Poverený člen vlády je povinný zúčastniť sa na rokovaní výboru pre záležitosti Európskeho mechanizmu pre stabilitu a informovať výbor o návrhoch hlasovaní zástupcu Slovenskej republiky v orgánoch Európskeho mechanizmu pre stabilitu podľa odseku 2 a podávať bezodkladne informácie o výsledku rokovaní orgánov Európskeho mechanizmu pre stabilitu. Návrh hlasovania zástupcu Slovenskej republiky v orgánoch Európskeho mechanizmu pre stabilitu podľa odseku 2 obsahuje najmä stručnú informáciu o obsahu rozhodnutia orgánu Európskeho mechanizmu pre stabilitu, ktoré sa má prijať, hodnotenie vplyvu na finančné záväzky Slovenskej republiky a návratnosť poskytnutých finančných prostriedkov.

(5) Ak výbor pre záležitosti Európskeho mechanizmu pre stabilitu neschváli stanovisko k hlasovaniu zástupcu Slovenskej republiky v orgánoch Európskeho mechanizmu pre stabilitu, zástupca Slovenskej republiky v orgánoch Európskeho mechanizmu pre stabilitu musí hlasovať proti navrhovanému rozhodnutiu.

(6) Ak sa v obzvlášť naliehavých prípadoch vyžaduje bezodkladné prijatie stanoviska výboru pre záležitosti Európskeho mechanizmu pre stabilitu v zmysle ods. 2 písm. c) a d), je poverený člen vlády povinný na túto skutočnosť upozorniť, vrátane uvedenia dôvodov, ktoré vedú k naliehavosti a špecifikácie termínov prijímania rozhodnutí na úrovni Európskeho mechanizmu pre stabilitu. V takomto prípade predseda výboru pre záležitosti Európskeho mechanizmu pre stabilitu zvolá zasadnutie bezodkladne po prijatí návrhu.“.

Poznámky pod čiarou k odkazom 47f), 47g) a 47h) znejú:

„47f) Čl. 9 ods. 1 Zmluvy, ktorou sa zriaďuje Európsky mechanizmus pre stabilitu (oznámenia Ministerstva zahraničných vecí Slovenskej republiky č. 295/2012 Z. z.).

47g) Čl. 9 ods. 4 Zmluvy, ktorou sa zriaďuje Európsky mechanizmus pre stabilitu (oznámenia Ministerstva zahraničných vecí Slovenskej republiky č. 295/2012 Z. z.).

47h) Čl. 13 ods. 2, 3 a 6 Zmluvy, ktorou sa zriaďuje Európsky mechanizmus pre stabilitu (oznámenia Ministerstva zahraničných vecí Slovenskej republiky č. 295/2012 Z. z.).“.“.

**Čl. II**

Zákon Národnej rady Slovenskej republiky č. 296/2012 Z. z. o Európskom mechanizme pre stabilitu a o doplnení niektorých zákonov sa mení takto:

V § 4 ods. 3 znie:

„(3) Minister financií je povinný požiadať Výbor Národnej rady Slovenskej republiky pre záležitosti Európskeho mechanizmu pre stabilitu o stanovisko k hlasovaniu zástupcov Slovenskej republiky v orgánoch mechanizmu3).“.

Poznámka pod čiarou k odkazu 3) znie:

„3) § 58c zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.“.“.

**Čl. III**

Tento zákon nadobúda účinnosť dňom vyhlásenia.